ข้อเท้ามีอาการดังรูปครับ ไม่แน่ใจว่าเรียกว่าผื่นรึเปล่า มีตุ่มใส ๆ ชอบหยิกออก คัน แล้วก็เกา จนตะปุ่มตะป่ำดังรูปครับ ตรงนี้ชอบคันมาก เกาทีไรก็เป็นแบบนี้ ไม่เคยหาย อยากทราบว่า1. อาการนี้เรียกว่าอาการอะไรครับ2. มันเกิดขึ้นได้อย่างไรครับ (อยู่ดี ๆ ก็คัน เลยต้องเกา แล้วก็เลยต้องเป็นแบบนี้ครับ)3. ใช้ยาตัวไหนทาดีครับขอบพระครับ
สวัสดีค่ะ ผื่นแดงดังกล่าวมานั้น อาจมีสาเหตุมาจาก1.ผื่นผิวหนังอักเสบจากการแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ผื่นผิวหนังอักเสบจากการแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ตุ่มถูกแมลงกัด มักคันมาก เป็นตุ่มนูนแดงจากรูปดูคล้ายกับมีการเกาหรือเสียดสีร่วมด้วย และมีผิวลอกจากความแห้ง แต่ตัวผื่นนั้นดูเหมือนผื่นผิวหนังอักเสบมากที่สุดในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคจริงด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์ค่ะการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้